El Castell d'Alaquàs acollirà una exposició de Picasso
30/07/2003 11:05:00

# El Castell d'Alaquàs acollirà una exposició de Picasso

*   30/07/2003 11:05:00
*   [Imprimir](#)
*   Compartir
*    https://www.alaquas.org/documento.asp?id\_do=8696

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8696%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20acollir%C3%A0%20una%20exposici%C3%B3%20de%20Picasso)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8696/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8696/8696_Form_4.jpg)](https://www.alaquas.org/ficheros/documentos/2003/2/8696/8696_Form_10.jpg "<a href='https://www.alaquas.org/ficheros/documentos/2003/2/8696/8696_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acollirà una exposició de Picasso</a>")

La col·lecció més emblemàtica de l'obra social de Bancaixa arriba de la mà dels Clavaris del Crist

El Castell albergarà el proper mes de setembre l'obra de Pablo Ruiz Picasso una excepcional col·lecció que suposa un clar recorregut per la trajectòria de l'artista malagueny. La principal característica d'aquesta exposició és que es podrà contemplar no sols un gran nombre de les obres realitzades per Picasso, sinó també la diversitat temàtica, els diferents formats de les peces, els estils, etc. de diferents etapes.

Destaca en aquesta mostra una selecció dels aiguaforts més coneguts i representatius realitzats per Picasso, alguns dels quals formen part de la col·lecció anomenada "Suite 347", obra que va ser encarregada per la galeria Louise Leiris de Paris l'any 1968.

A les seues pintures es podran observar les diferents tècniques i estils de l'artista, però també les idees i pensaments que van marcar la seua vida.

L'arribada de l'obra de Picasso al Castell suposa una de les contribucions culturals que els Clavaris del Crist 2003 realitzen a les Festes Majors d'enguany. La presència de les creacions d'un dels pintors més universals a Alaquàs s'inscriu dins del conjunt d'activitats culturals que el grup de festers, en col·laboració amb l'Ajuntament d'Alaquàs, han programat per a aquests mesos. Gràcies a la iniciativa dels Clavaris del Crist i a l'inestimable col·laboració de Bancaixa, que ha cedit l'obra de Picasso, les veïnes i els veïns d'Alaquàs podran veure una magnífica exposició.

"Otras naturalezas", "Otros lugares" i ara, per tancar la temporada, una exposició de Picasso. En poc més de mig any i amb tres grans exposicions, la sala La Nova del Castell d'Alaquàs dóna una bona mostra de quin és el projecte cultural de l'edifici renaixentista pel que fa a l'art.